 Uzinduzi wa kampeni hiyo yenye jina Kampeni ya Thamani kwa Wateja Wetu, ulifanywa jana Dar es Salaam, na wateja wa kifurushi hicho walianza kuangalia bure michuano na mashindano hayo kuanzia jana.Akizungumzia kampeni hiyo, Kaimu Meneja Mkuu wa Kampuni hiyo nchini, Francis Sengoji alisema wameamua kuweka kampeni hiyo kwa kuwa wanafahamu hali ya kipato kwa sasa, hasa mwanzoni mwa mwaka, na kusema ni moja ya maombi ya wateja wao.“Tumesikia maombi ya wateja wetu, tumekuja na kampeni hii ambayo ni ya kipekee na wateja wetu wa kifurushi cha DStv Compact kuanzia leo (jana), wataona bure michuano na mashindano ya Ligi Kuu na Hispania,” alisema Sengoji.Pia alisema wateja wa kifurushi hicho wataona bure michuano ya Kombe la Mataifa ya Ulaya mwaka 2016 yanayotarajiwa kuanza Juni 10, bila ya nyongeza yoyote ya bei kwenye kifurushi hicho.